Die letzti Dotalrevision vo dr Schwiizer Verfassig datiert us em Johr 1999. Es het sich um e Nochfüehrig ghandlet, und in deren ihrem Rahmen isch nid gschriibnigs Verfassigsrächt, wo im Rahme vo dr höchstrichterlige Rächtsprächig dur s Bundesgricht entstanden isch, kodifiziert worde isch und Bestimmige, wo nit uf d Verfassigsebeni ghöre wie z. B. s Absinthverbot «abegstueft» worde si. D Bundesverfassig isch in de 1990er Johr überarbeitet und vom  Volk und de Ständ am 18. April 1999 mit 59,2 Prozänt respektiv 12 2/2 vo 20 6/2 Standesstimme guetgheisse worde. Si het d Bundesverfassig vom 29. Mai 1874 (alti Bundesverfassig, churz aBV) ersetzt und het u. a. nüün verschiideni Grundrächt erfasst, wo bis denn nume in Entscheid vom Bundesgricht und in Rechtskommentar festghalte gsi si. Si isch am 1. Januar 2000 in Chraft drätte.[1]